Сегѡ̀ ра́ди, ѽ бг҃омт҃и, къ тебѣ̀ прибѣга́емъ, и на тво́й ѡ́бразъ взира́юще, съ любо́вію покланя́емся тебѣ̀ съ предвѣ́чнымъ на руку̀ твоє́ю держи́мымъ млд̑нцемъ, гдс̑емъ на́шимъ іи҃съ хрс̑то́мъ, и моле́бное пѣ́ніе принося́ще, вопіе́мъ:поми́луй на́съ, мт҃и бж҃ія, и прошє́нія на̂ша испо́лни, вся̂ бо су́ть возмѡ́жна хода́тайству твоему̀ предъ̑ бг҃омъ, єму́же подоба́етъ вся́кая сла́ва, че́сть и поклоне́ніе, ны́нѣ и при́снѡ и во вѣ́ки вѣкѡ́въ